Դոմինիկ Ֆայք

Դոմինիկ Դևիդ Ֆայք (, ), ամերիկացի երգիչ, ռեփեր և երգահան։ Նա պայմանագիր է ստորագրել Columbia Records և Se Lavi Productions լեյբլների հետ։

Վաղ տարիներ
Դոմինիկ Դևիդ Ֆայքը ծնվել է 1995 թվականի դեկտեմբերի 30-ին Ֆլորիդա նահանգի Նեյփլս քաղաքում։ 10 տարեկանում նա կիթառ է ձեռք բերել և սովորել է նվագել։ Ֆայքը մեծացել է կրտսեր եղբոր՝ Ալեքսի, քրոջ՝ Էփլի, ավագ եղբոր՝ Շոնի հետ և Ֆիլիպինյան և աֆրոամերիկյան արմատներ ունի։

Կարիերա

2017-2018․ «Don't Forget About Me, Demos»
Ֆայքն առաջին անգամ ճանաչում է ստացել իր պրոդյուսեր Հանթեր Փֆայֆերի (որը հայտնի է որպես 54) հետ բիթեր պատրաստելու շնորհիվ, որի հետ համագործակցության արդյունքում մի քանի հայտնի ստեղծագործություններ են թողարկվել, այդ թվում՝ «WeControlTheWeather» երգը, որը հրապարակվել է 54-ի SoundCloud-յան կայքէջում։ 2017 թվականի դեկտեմբերին նա թողարկել է «Don't Forget About Me, Demos» մինի ալբոմը, որը ձայնագրել է 21 տարեկանում, երբ նա տնային կալանքի տակ էր գտնվում ոստիկանին ծեծելու համար։ Մինի ալբոմը գրավել է մի քանի ձայնագրման լեյբլների ուշադրությունը և սակարկությունների պատերազմ է առաջացրել, և նա Columbia Records-ի հետ 4 միլիոն դոլարի պայմանագիր է կնքել։ Ավելի ուշ նա բանտ է ընկել տնային կալանքը խախտելու համար և 2018 թվականին ավելի մեծ ուշադրություն է գրավել «3 Nights» երգի համար, որն ընդգրկվել է Ավստրալիայի, Իռլանդիայի Հանրապետության և Միացյալ Թագավորության չարթերի լավագույն տասնյակում։

«3 Nights» երգը թողարկվել է որպես սինգլ, և դրա ակուստիկ կիթառային ձայնը համեմատվել է Ջեք Ջոնսոնի երաժշտության հետ։ Այն ներառվել է մի քանի ռադիոկայանների և Spotify-ի երգացանկերի ռոտացիայում, ինչպես նաև ստացել է դրական արձագանքներ այնպիսի հրատարակություններից, ինչպիսիք են Rolling Stone-ը, Pitchfork-ը և Billboard-ը։ Հղում անելով մինի ալբոմին, Billboard-ը Ֆայքին անվանել է դիտման համար բեկումնային ակտ՝ անվանելով «3 Nights» երգը «թրենդների նկատմամբ կայուն և անդիմադրելի»։

2019-այժմ․ «What Could Possibly Go Wrong»
2019 թվականի հունվարին Ֆայքը հայտնել է, որ աշխատում է նոր ալբոմի վրա։ 2019 թվականի ապրիլի 4-ին Brockhampton-ը տեսանյութ է տեղադրել իր յություբյան ալիքում, որը կոչվել է «This is Dominic Fike» (), ներառելով իրեն և և «3 Nights» երգը։ 2019 թվականի ապրիլի դրությամբ հրապարակվել են մի քանի համագործակցություններ Brockhampton խմբի անդամ Քևին Աբսթրաքտի հետ, որոնք հավաքել են ավելի քան 4 միիոլն դիտում։

2019 թվականի հունիսի 7-ին նա երկու սինգլ է թողարկել՝ «Açaí Bowl» և «Rollerblades»։ 2019 թվականի հուլիսի 4-ին դրանց հաջորդել է մեկ այլ՝ «Phone Numbers» սինգլը, որն արտադրվել է Քենի Բիթսի կողմից։ Այս երգի համար երաժշտական տեսահոլովակը լույս է տեսել 2019 թվականի հոկտեմբերի 15-ին։ 2019 թվականի հուլիսի 9-ին Ֆայքը հայտարարել է, որ ավելի ուշ այդ տարի մեկնելու է «Rain or Shine» անվամբ շրջագայության։ Շրջագայության հյուսիսամերիկյան մասը մեկնարկել է օգոստոսի 31-ին Ֆիլադելֆիայում և ավարտվել է հոկտեմբերի 3-ին Լոս Անջելեսում։ 2019 թվականի սեպտեմբերին նա հայտարարել է, որ Մարկ Ջեյկոբսի հետ համատեղ համագործակցություն է անելու հագուստի ոլորտում։ Այդ ամսվա 15-րդ օրին նա հանդես է եկել Rain or Shine շրջագայության համերգներից մեկում չթողարկված՝ «Chicken Tenders» երգով։

Ֆայքը մասնակցել է Հոլզիի երրորդ՝ «Manic» ստուդիական ալբոմի «Dominic's Interlude» երգի ձայնագրմանը, որը թողարկել է 2020 թվականի հունվարի 17-ին։

2020 թվականի հունիսի 26-ին թողարկվել է իր դեռևս անանուն դեբյուտային ալբոմի առաջին՝ «Chicken Tenders» սինգլը։ Հուլիսի 9-ին նա թողարկել է «Politics & Violence» սինգլը և հայտարարել է, որ իր դեբյուտային՝ «What Could Possibly Go Wrong» ալբոմը թողարկվելու է հուլիսի 31-ին։

2020 թվականի օգոստոսի 7-ին Ֆայքը դարձել է «Նյու Յորք Թայմսը ներկայացնում է» հեռուստաշոուի երկրորդ սերիայի մասնակիցը։ 2020 թվականի սեպտեմբերին Ֆայքը դարձել է Fortnite խաղի համերգային շարքերի հեդլայները։

Ամերիկացի երգչուհի Բիլլի Այլիշն ընդգրկել է Ֆայքի «Chicken Tenders» երգը 2020 թվականի իր սիրելի երգերի ցանկում։

Սկավառակագրություն

Ստուդիական ալբոմներ

Մինի ալբոմներ

Սինգլներ

Որպես գլխավոր արտիստ

Որպես հյուր

Մրցանականեր և առաջադրումներ

Ծանոթագրություններ 

21-րդ դարի ամերիկացի ռեփերներ